Studentski zbor Filozofskog fakulteta Sveučilišta u Zagrebu

Ivana Lučića 3

10000 Zagreb

U Zagrebu, 15. siječnja 2020.

**Zapisnik IV. sjednice Studentskog zbora Filozofskog fakulteta Sveučilišta u Zagrebu**

koja se održala 15. siječnja 2020. u 19:00h u A001.

Početak sjednice u 19:00 u A001.

Prisutni: Robert Zuljani, Denis Gaščić, Tomislav Karlić, Filip Kučeković, Tin Rajković, Mirela Dakić, Melani Škrobar, Hana Samaržija, Karlo Jurak,

Odsutni: Ante Andabak, Maja Osmančević, Dorotea Filipaj, Toni Bandov, Zrinka Breglec, Irma Jakić

Prisutni gosti: Josip Majsec, Sven Tanasovski, Ana Lacković, Lovro Turalija, Bruno Perić, Norma Trkovnik

Predsjedavatelj: Filip Kučeković

Zapisničar: Tomislav Karlić

**Predloženi dnevni red**

1. **Obavijesti**
2. **Izvještaj studentskih pravobranitelja**
3. **Izvještaj s prosinačke skupštine Studentskog zbora Sveučilišta u Zagrebu**
4. **Imenovanje predstavnika Studentskog zbora u Povjerenstvu za studentske projekte**
5. **Rasprava o novom Pravilniku o studiranju**
6. **Izvještaj radnih skupina**
7. **Razno**

Filip Kučeković predlaže dnevni red, dodana je 4. točka o imenovanju predstavnika u Povjerenstvu za projekte. Od studentski predstavnika tamo su predstavnik SZ-a, KSFF-a, SSU-a. Predlaže i točku imenovanja predstavnika Studentskog zbora u Skupštini KSFF-a.

Sven Tanasovski ne misli da moramo imati službenog predstavnika, već nekog člana KSFF-a i Studentskog zbora.

Hana Samaržija odgovara da će nama tako biti lakše.

Filip Kučeković je i tako htio predložiti sebe, on je gotovo uvijek dostupan.

Norma Trkovnik kaže da će ovako biti bolje jer ćemo nekoga morati držati odgovornim, da se time dodaje formalna razina odgovornosti. Da se Zbor nije ponio uredu jer je prekršio dogovor.

Robert Zuljani predlaže da se rotiramo, kako bi uključili što više članova Zbora.

Glasa se o predloženom dnevnom redu.

Dnevni red jednoglasno prihvaćen.

1. **Obavijesti**

Filip Kučeković prenosi obavijesti. Održat će se dani otvorenih vrata Filozofskog fakulteta, krajem siječnja ili krajem veljače, vjerojatnije krajem veljače jer se još nije počelo s pripremama. U to bi se trebao uključiti i Studentski zbor.

Josip Majsec predlaže da se i Vijeće studenata uključi, kako bi se naglasila demokratičnost studenata i Vijeće studenata kao tijelo koje štiti prava i interese studenata. Planirao je osnovati grupu koja bi smislila plan i program predstavljanja Vijeća tijekom čitave godine, ne samo na danima otvorenih vrata. Volio bi surađivati sa Zborom, možemo oba tijela predstavljati istovremeno. Već je dobio dozvolu prodekanice Bukovčan za štand u knjižnici.

Filip Kučeković podržava ideju.

Norma Trkovnik ima pitanje za Zbor. Dosad je na danima otvorenih vrata Zbor imao štand. Pita Josipa planiraju li imati nekakva izlaganja.

Josip Majsec odgovara da bi plan predstavljanja prepustio radnoj grupi, otvoren je za ideju izlaganja.

Filip Kučeković kaže da organizacija još nije ni počela.

Norma Trkovnik isto podržava ideju.

Josip Majsec kaže da je razgovarao s Lorenom Drakulom i Robertom Zuljanijem. Većina studenata, studentskih predstavnika i dalje ne zna koje su njihove funkcije i nije upoznat s radom Zbora. Potencijalne brucoše mogli bismo informirati o tome što rade studentski predstavnici i tako ih motivirati da budu studentski predstavnici.

Hana Samaržija podržava ideju štanda, to bi moglo biti jedino iskustvo kontakta sa Zborom, moglo bi povećati izlaznost na izbore, općenito kontakt studenata i Zbora.

Filip Kučeković misli da ne trebamo previše očekivati od tog predstavljanja, trebamo im dati samo najosnovnije informacije.

Filip Kučeković, druga obavijest. Formirala se neformalna skupina za ispitne rokove. Maja Osmančević, Filip Kučeković i Tin Rajković slali su mailove svim odsjecima, dosad se uglavnom sve sredilo, svi rokovi bi trebali biti u ISVU, stranice još nisu ažurirane. CZON je najveći problem, tek jučer su na stranici objavili rokove.

Tin Rajković kaže da je i Odsjek za povijest imao velike probleme. Nisu objavljeni rokovi za kolegije iz ljetnog semestra, isto tako ljetni rokovi za kolegije sa zimskog semestra.

1. **Izvještaj studentskih pravobranitelja**

Denis Gaščić daje izvještaj. Najviše upita ticalo se ispitnih rokova koji nisu bili objavljeni. Jedan slučaj kolege koji je državljanin treće zemlje i nije mogao raditi preko SC-a.

Norma Trkovnik. Dva veća slučaja. Jedan je još otvoren.

Izvještaj jednoglasno prihvaćen.

1. **Izvještaj sa Skupštine Studentskog zbora Sveučilišta u Zagrebu**

Tomislav Karlić daje izvještaj. Uglavnom se glasalo o točkama koje su već izglasane na elektronskoj sjednici. Uglavnom je glasao suzdržano, osim o točki o slanju dopisa Ministarstvu znanosti i obrazovanja koji proturječi mišljenju Ministarstva o upisu mirovanja. Razvila se rasprava koja se ticala odluke o novom načinju naplaćivanja ECTS bodova na Filozfskom fakultetu, donesena krajem rujna 2019. godine.

Norma Trkovnik ističe da je odluka o naplaćivanju ECTS bodova donesena u mandatu prošlog Zbora. Zapravo je studentima nova odluka uštedila pola milijuna kuna.

Izvještaj jednoglasno prihvaćen.

1. **Imenovanje predstavnika SZ-a u Povjerenstvu za studentske projekte.**

Melani Škrobar je prošle godine bila predstavnica SSU-a. SSU je u tranzicijskom periodu, još nisu izabrali novo vodstvo. Melani se javlja da bude nova predstavnica Studentskog zbora u Povjerenstvu za studentske projekte.

Predlaže se Melani Škrobar za studentsku predstavnicu u Povjerenstvu za studentske projekte.

Melani Škrobar prihvaćena s 8 glasova za i 1 suzdržanim.

1. **Imenovanje predstavnika Studentskog zbora u Skupštinu KSFF-a.**

Filip Kučeković se još jednom ispričava što i prije nismo slali predstavnika. Predlaže sebe. Kao zamjenika predlaže Roberta Zuljanija.

Predlažu se Filip Kučeković za predstavnika i Robert Zuljani za zamjenika predstavnika Studentskog zbora u Skupštini KSFF-a.

Jednoglasno prihvaćeni.

1. **Rasprava o novom Pravilniku o studiranju**

Filip Kučeković ističe da će se pisati novi Pravilnik. Na prošloj sjednici izabrani su Filip Kučeković, Valerija Šarac i Norma Trkovnik. Bili su na prvoj sjednici, istaknuto je nekoliko spornih točaka.

Tomislav Karlić ističe da treba ostati točka koja jamči ispis izbornih kolegija koji se naplaćuju.

Filip Kučeković ističe da treba unijeti obvezu raspisivanja tri roka. Prodekanica Bukovčan i Filip ne slažu se oko ponovnog upisivanja kolegija. Prodekanica predlaže da se ponovno upišu kolegiji koji nisu položeni u toj akademskoj godini, kolegij koji se ponovno upiše u sljedećoj akademskoj godine morao bi se položiti nakon drugog upisa. Tomu ćemo se protiviti, time bismo zakinuli velik broj studenata.

Norma Trkovnik je htjela nadopuniti argumente prodekanice. Prodekanica smatra da, ako student nije u dvije godine položio taj kolegij, on to neće položiti ni u trećoj ni u četvrtoj. Smatra da ti studenti nisu možda za taj studij. To bi bilo kobno za studente, tu se prema upravi treba oštro postaviti.

Filip Kučeković. Prema sadašnjem Pravilniku moguće je 4 puta izaći na ispit, onda u sljedećoj akademskoj godini još 4 puta. Osmi pad na ispitu znači gubitak prava studiranja. Prodekanica smatra da bi se to reguliralo ovom odredbom o ponovnom upisivanju kolegija. Filip ne misli da je to rješenje ovog problema, i ovako je moguće upisati 4 puta. Onda pri ponovnom upisu 4 puta. Studenti bi onda morali ponovno slušati kolegij, pisati seminare itd.

Melani Škrobar kaže da bi se ovo pravilo i dalje zaobilazilo, na povijesti je to čest slučaj da se ispit prijavi jednom, a na njega se izlazi više puta.

Norma Trkovnik kaže da su se susreli s jednim pitanjem na koje nisu imali odgovor, tiče se komisije za četvrti izlazak. Zasad je to regulirano tako da student mora zatražiti komisiju. Postavit će to pitanje Vijeću studenata.

Filip Kučeković ističe da prodekanica tvrdi da je komisija u više slučajeva pomogla studentima jer su neki profesori iz neobjektivnih razloga rušili studenata.

Bruno Perić ističe da je na psihologiji obrnuto jer onda drugi profesori ulaze u ingerenciju drugih profesora, što im onda smeta jer je to njihov predmet.

Filip Kučeković kaže da su to najveći problemi Pravilnika, maknut će se odredbe o indeksu. Ovo je jedan od bitnijih zadataka Zbora u ovom mandatu.

1. **Izvještaj radnih skupina.**

Hana Samaržija ima prijedlog za radne skupine. Do sljedeće sjednice, početkom veljače, napravimo otprilike pet operativnih ciljeva, budući da se bliži ljetni semestar, a nismo došli daleko do naših ciljeva iz programa. Neke jesu, poput radne skupine za zeleni Filozofski, radna skupina za referadu i radna skupina za Web. Trebali bismo napraviti pet ciljeva ostvarivih do kraja ljetnog semestra, da na srpanjskoj sjednici to ispunimo.

Hana Samaržija daje izvještaj za zeleni Filozofski. Jučer su Maja i ona bile na podacastu Studentskog radija, pozvale su ljude na projekciju filma u KSFF-u. Planiraju još jednom sjesti s prodekanicom za dugoročne planove. U D traktu će biti probni reciklažni otok. Dizajner će biti isplaćen.

Filip Kučeković kaže da neke radne skupine ne rade jer Omega još ne funkcionira kako treba.

Hana Samaržijaplanira na sljedećoj sjednici Vijeća studenata natjerati predstavnike da se učlane.

Filip Kučeković, radna skupina za rad htjela je postaviti pitanja studentima. Radna skupina za administraciju. Studenti 3+2 i 4+1 su iznijeli probleme u studiju, razgovarali su s prodekanicom Bukovčan, ali to su veliki problemi.

Josip Majsec se isto našao s prodekanicom Bukovčan. Misli da će te probleme moći riješiti. Na izbornim kolegijima mogli bi staviti kvotu posebno za te studente jer je to najveći problem na koji nailaze.

Hana Samaržija podržava tu ideju, postoje neki popularni kolegiji koje ti studenti nikako ne mogu upisati.

Filip Kučeković kaže da je prodekanica rekla da za neke kolegije to neće biti moguće, za one vrlo popularne, poput kolegija profesora Gilića s Odsjeka za komparativnu književnost.

Filip Kučeković predlaže da se naprave popisi kolegija koji su traženi.

Radna skupina za Web, Denis Gaščić daje izvještaj. Facebook stranica dosegnula je 2000 lajkova.

Hana Samaržija kaže da dizajner radi novi dizajn za Studentski zbor, logo ne možemo promijeniti.

Robert Zuljani, radna skupina za Erasmus i horizontalnu mobilnost nije stigla nešto napraviti.

Hana Samaržija misli da radna skupina za Erasmus može pokrenuti razgovore između Fakulteta i drugih fakulteta i sveučilišta, ali to dugo traje.

1. **Razno**

Povela se kraća rasprava o sastanku KSFF-a s upravom.

Filip zaključuje sjednicu u 20:24.